tartuNLP/wikipedia-smugri-20251201 huggingface dataset:
Korsaar

"Korsaar" on klassikaline ballett, mida esitatakse tavaliselt kolmes vaatuses ja mille libreto kirjutas algselt Jules-Henri Vernoy de Saint-Georges lord Byroni poeemi "The Corsair" põhjal. Koreograafia lõi Joseph Mazilier Adolphe Adami ja teiste heliloojate muusikale. Klassikalise balleti pärlite hulka arvatud teos räägib loo kirglikust piraadist Conradist, kes armub imekaunisse orjatari Medorasse.
"Korsaari" maailmaesietendus toimus 23. jaanuaril 1856 Pariisis Keiserlikus Ooperiteatris.
Rahvusooperis Estonia.
Eesti Rahvusballeti repertuaari jõudis Adolphe Adami "Korsaar" alles 2022. aastal, kui selle lavastas Estonia laval hispaania koreograaf José Carlos Martínez, kes on teinud sellest kahevaatuselise modernse versiooni. "Korsaari" esietendus Estonia teatrisaalis toimus 2. detsembril 2022.
Eesti Rahvusballeti lavastuse "Korsaar" heliloojad on Adolphe Adam, Cesare Pugni, Léo Delibes ja Riccardo Drigo, arranžeerija Aleksei Baklan, koreograaf ja lavastaja José Carlos Martínez, muusikajuht Lauri Sirp, dirigendid Kaspar Mänd ja Jaan Ots, kunstnik Iñaki Cobos (Hispaania), videokunstnik Taavi Varm, valguskunstnik Rasmus Rembel. 
Osatäitjad.
Allikas:
1980. aasta Lääne-Saksamaa parlamendivalimised

Lääne-Saksamaa 1980. aasta parlamendivalimised olid 5. oktoobril 1980 toimunud Lääne-Saksamaa valimised, millega valiti välja Liidupäeva 9. koosseis. Valimised võitis CDU-CSU, kuid koalitsioonivalitsuse moodustasid Saksamaa Sotisaaldemokraatlik Partei ja Vaba Demokraatlik Partei, mis olid ka eelmise valitsuse koalitsiooni moodustanud.
Valimiste eellugu.
Valimiste eel oli võimul SPD-FDP koalitsioon liidukantsler Helmut Schmidtiga, kes jäi SPD kantslerikandidaadiks. CDU-CSU kantslerikandidaat oli esmakordselt CSUst, selleks oli CSU parteijuht ja Baieri liidumaa peaminister Franz Josef Strauß. Nagu 1976. aasta valimistelgi, oli seegikord CDU-CSU eesmärgiks absoluutenamuse saavutamine, et SPD-FDP koalitsioon välja tõrjuda. Strauß oli populaarne kodus Baieris, kuid mujal Saksamaal mitte. Tema tendents oma poliitilistest vastastest teravalt ja sõjakalt rääkida ei aidanud kaasa, samas kui Helmut Schmidti nähti kui tegijat, kes keskendus konkreetsetele poliitilistele ja majanduslikele tulemuste saavutamisele, mitte poliitilisele retoorikale.
Valimised.
Valimisõiguslikke kodanikke Lääne-Saksamaal oli kokku 43 231 741. Valimas käis 38 292 096 inimest ehk 88,57% valijaskonnast.
Liidumaade kaupa jagunesid kohad järgmiselt:
Valimiste tulemused.
Kuigi CDU-CSU tuli taas esimeseks, said nad tunduvalt vähem kohti kui eelmistel valimistel ning senine SPD-FDP koalitsioon jätkus. Strauß loobus oma võidetud Liidupäeva mandaadist, et jätkata tööd Baieri peaministrina, opositsioonijuhiks jäi Helmut Kohl.
José Martínez

José Carlos Martínez, ka José Martínez (sündinud 29. aprillil 1969 Cartegnas Hispaanias) on hispaania teatrijuht, koreograaf ja endine balletitantsija. 
1987. aastal võitis Martínez balletikoolide õpilaste konkursil Lausanne'is stipendiumi ja sai õpinguid jätkata Pariisi Rahvusooperi balletikoolis. 1988. aastal valis Rudolf Nurejev ta Pariisi Ooperi Balleti kordeballetti. 1997. aastal sai Martínez esitantsijaks ("danseurs étoile"). Lavakarjääri lõpetas ta 2011. aastal.
Teatrijuht.
Martínez on olnud aastatel 2011–2019 Madridis tegutseva Rahvusliku Tantsukompanii kunstiline juht. 28. oktoobril 2022 nimetas Pariisi Ooperiteatri peadirektor Alexander Neef Martíneze Pariisi Ooperiteatri balletitrupi juhiks ("directeur de la danse"). Ametisse astumise aeg määrati hilisemale ajale – 5. detsembrile 2022, et võimaldada tal Tallinnas Estonia teatris käsil olev balleti lavastamine lõpule viia.
Külalislavastajana Eesti Rahvusballetis.
2. detsembril 2022 esietendus Estonia laval Adolphe Adami ballett "Korsaar", mille koreograaf ja lavastaja on Martínez (tema versiooni esietendus oli 1. märtsil 2020 Rooma ooperiteatris). Ta saabus Tallinna koos endise lavapartneri Agnès Letestuga, kelle ülesandeks oli aidata lavastajal tantsijaid esietenduseks ette valmistada.
Prix de Lausanne

 
Prix de Lausanne on rahvusvaheline balletikonkurss, mis toimub igal aastal Šveitsis Lausanne'is (üksikuil aastatel peeti väljaspool Šveitsi). Konkurss on mõeldud noortele tantsijatele, kes soovivad teha erialast karjääri klassikalises balletis.
Esimest korda peeti konkurss 1973. aastal. 
Kõik konkursi laureaadid (tavaliselt on neid kümne ringis) saavad stipendiumi õppimiseks konkursi partnerkoolis (balletikoolis) või praktikakoha konkursi partnerballetikollektiivis (balletikollektiivis). Kõrgeima punktisumma saanud finalist saab kuldmedali ja esimese valiku konkursi partnerkoolide ja -balletikollektiivide nimekirjast. Ülejäänud laureaatidele antakse valikuõigus vastavalt saadud kohale, kahanevas järjekorras. Võitjatel on õigus stipendiumist keelduda, kuid see ei kuulu rahalisele hüvitamisele. Finalistid, kes auhinda ei võida, saavad 1000 Šveitsi frangi suuruse rahalise lohutussumma.
Ulvi kool

Ulvi kool oli õppeasutus Jõgeva maakonnas Mustvee vallas Ulvi külas.
Ulvi kool tegutses esmalt 1796. aastani. Kool taasasutati 1830. aastal ning suleti 2003. aastal.
Saint-Pol-sur-Ternoise

Saint-Pol-sur-Ternoise (lääneflaami: "Sint-Pols-aan-de-Ternas") on vald Põhja-Prantsusmaal Pas-de-Calais' departemangus. See on Saint-Pol-sur-Ternoise'i kantoni keskus.
Ajalugu.
Saint-Poli krahvkond oli algselt Flandria krahvide kants ja rajati krahvkonnana 9. sajandi lõpus. Kui krahvkond flaami krahvide suguvõsast välja läks, jäi see 1180. aastani Flandria krahvi alamaks kui vasall. See allus Prantsusmaale, seejärel Artois'le (1237–1329), siis taas Prantsusmaale, kuni lakkas olemast krahvkond ja liideti 1702. aastal Prantsusmaaga.
Saint-Poli kontrollisid esmalt flaami krahvid, seejärel perekond, keda 11. sajandi algusest tunti Campdavaine'i nime all. 1205. aastal läks krahvkond abielu kaudu Châtilloni senjooridele ja jäi sellele dünastiale 1360. aastani, mil see läks üle Luksemburgi dünastiale. 1487. aasta paiku läks krahvkond abielu kaudu Kapetingi-Bourboni-Vendôme'i dünastiale, seejärel 1563. aasta paiku Longueville-Neuchâteli dünastiale. 1702. aastal läks see Prantsusmaa otsese võimu alla.
Keskajal osalesid mitmed Saint-Poli krahvid ristisõdades.
Sapignies

Sapignies on vald Põhja-Prantsusmaal Pas-de-Calais' departemangus.
Sapignies asub 23 km Arrasist lõunas, teede D31E ja N17 ristumiskoha ümbruses.
2019. aasta alguse seisuga elas seal 195 inimest.
Huviväärsustest asuvad seal St. Pierre'i kirik ja saksa sõjakalmistu. Kirik on pärast esimest maailmasõda uuesti üles ehitatud nagu ka enamus vallast.
Le Sars

Le Sars on vald Põhja-Prantsusmaal Pas-de-Calais' departemangus.
Le Sars asub 26 km Arrasist lõunas, teede D11 ja D929 ristumiskoha ümbruses.
Sars-le-Bois

Sars-le-Bois on vald Põhja-Prantsusmaal Pas-de-Calais' departemangus.
Sars-le-Bois asub Canche'i jõe kallastel, u. 26 km Arrasist läänes, maantee D79E ääres.
Sarton

Sarton on vald Põhja-Prantsusmaal Pas-de-Calais' departemangus.
Sarton asub Authie jõe kallastel, u. 37 km Arrasist edelas, teede D1E ja D938 ristumiskoha ümbruses.
Novoukrajinka

Novoukrajinka (ukraina keeles Новоукраїнка) on linn Ukrainas Kirovogradi oblastis, Novoukrajinka rajooni keskus. Linn asub Tšorni Tašlõki jõe ääres.
Novoukrajinka on asutatud 1770. aastal, linnaõigused sai 1938. aastal.
PySimpleGUI

PySimpleGUI on avatud lähtekoodiga Pythoni graafilise kasutajaliidese (ingl. "graphical user interface" ehk GUI) teek, mis võimaldab kasutajatel kiiresti ja lihtsalt luua GUI rakendusi. PySimpleGUI eesmärk on hõlbustada GUI-de loomist Pythonis, ilma et oleks vaja õppida keerukaid GUI-teeke nagu Qt, wxPython või tkinter. PySimpleGUI-s on lihtne luua erinevaid graafilisi elemente: nupud, tekstikastid, valikunupud, kastid ja palju muud. Koodi kirjutamine on lihtne ja intuitiivne ning võimaldab programmeerijatel luua kiiresti ja tõhusalt erinevaid GUI rakendusi. PySimpleGUI pakub ka erinevaid funktsioone ja võimalusi: mitmerealine tekst, graafikud, taustapildid, kaardiplotterid ja palju muud.
Platvormid.
PySimpleGUI toetab erinevaid operatsioonisüsteeme, sealhulgas Windows, macOS, Linux ja Raspberry Pi. See tähendab, et PySimpleGUI koodi saab kirjutada ükskõik millisele platvormile ja seda saab käivitada teistel platvormidel ilma, et oleks vaja koodi uuesti kirjutada. 
PySimpleGUIWeb.
PySimpleGUIWeb on eksperimentaalne projekt, mis püüab pakkuda PySimpleGUI Pythoni graafilise kasutajaliidese raamistiku veebipõhist versiooni. Projekti eesmärk on võimaldada arendajatel luua veebipõhiseid graafilisi kasutajaliideseid, kasutades sarnast süntaksit nagu PySimpleGUI.
Installeerimine.
PySimpleGUI saab installeerida kirjutades terminali: 
pip install pysimplegui
or
pip3 install pysimplegui
Näide teegi võimalustest:
import PySimpleGUI as sg
sg.theme('DarkAmber') # Vali kasti värv
layout = [ [sg.Text('Some text on Row 1')],
 [sg.Text('Enter something on Row 2'), sg.InputText()],
 [sg.Button('Ok'), sg.Button('Cancel')] ]
window = sg.Window('Window Title', layout)
while True:
 event, values = window.read()
 if event == sg.WIN_CLOSED or event == 'Cancel': # if user closes window or clicks cancel
 break
 print('You entered ', values[0])
window.close()
Kaassõltuvus

Kaassõltuvus on psühholoogiline nähtus, kus inimene toetab oma käitumisega teise inimese, enamasti oma lähedase sõltuvusprobleeme. Enamasti esineb see oma suhtepartnerite puhul, kus sellise käitumise taga on kiindumus, kooselu käigus välja kujunenud peresisene rollijaotus või häbi probleemi avalikuks tuleku ees. Kaassõltuvuses võivad aga olla ka sõltlase teised sugulased või tuttavad, lapsed, vanemad, sõbrad või töökaaslased. 
Suhetes kaasnevad kaassõltuvusega tihti teised probleemid - ebavõrdsus, kontrolliv või ärakasutav käitumine, vaimse tervise probleemid või füüsiline vägivald. 
Kaassõltuvuse mõistet võib kasutada ka palju laiemas tähenduses, kus algne probleem ei pruugi olla sõltuvus, vaid võib olla ka krooniline haigus või puue - ükskõik mis, mis vajab lähedaste või üldse teiste inimeste tuge. Kaassõltuvaks võib kutsuda ka meedikute, hoolduspersonali või terve kogukonna käitumist. Kõige tavapärasem on siiski kasutada seda sõna alkohoolikute või narkosõltlaste lähedaste korral.
Ami Morita

Ami Morita on jaapani päritolu Eesti balletitantsija. 
Ami Morita on õppinud tantsimist Nagano balletikoolis ja Stuttgardis John Cranko tantsukoolis. Alates 2020. aastast töötab ta Eesti Rahvusballetis, kus sai esitantsijaks.
Marco Lukka

Marco Lukka (sündinud 4. detsembril 1996 Pärnus) on Eesti jalgpallur (kaitsja). Ta mängib Eesti Premium liiga klubis Tallinna FC Flora. 
Klubikarjäär.
Seinäjoki JK.
10. juulil 2015 liitus Lukka Soome kõrgliiga klubiga Seinäjoki JK. 
Tallinna FC Flora (2020–).
21. august 2020 Lukka taasliitus laenulepingu alusel selle hooaja lõpuni Floraga. 
Jaanuaris 2021 taasliitus ta Floraga sõlmides 2-aastase lepingu.
Koondisekarjäär.
A-koondise debüüdi tegi Lukka 5. septembril 2021 sõprusmängus Põhja-Iirimaa vastu.
Karjääri statistika.
Klubi.
"Uuendatud seisuga 18. detsember 2023"
Koondis.
"Uuendatud seisuga 18. detsember 2023"
Jevgeni Grib

Jevgeni Grib (sündinud 7. novembril 1988 Tallinnas) on Eesti balletitantsija. 
Jevgeni Grib on lõpetanud 2001. aastal Tallinna eraballetikooli Fouetté ja 2010. aastal Tallinna Balletikooli (erialaõppejõud Enn Suve). 2010. aastal liitus ta Eesti Rahvusballetiga. Vahepeal (2013–2014) tantsis ta Peterburis Boriss Eifmanni balletiteatris. 
Aastal 2014 osales Grib Moskvas Diana Vishneva Context Dance festivalil. 
2014. aastal sai Grib Eesti Rahvusballeti nooremsolistiks ja 2018. aastal solistiks ning aastal 2020 tõusis esitantsijaks. 
28. aprillil 2024, Vanemuise balleti 85. aastapäevale pühendatud öögala lõppedes tutvustas Vanemuise teatri balletijuht Mare Tommingas esmakordselt avalikkusele lavastajat ja koreograafi Jevgeni Gribi kui Vanemuise teatri tulevast balletijuhti. 
Grib alustab balletijuhina tööd Vanemuise teatri 155. hooaja sügisel. Direktor Aivar Mäe sõnul on Jevgeni Gribi tugevuseks tema ambitsioon ning pühendumine, kindel soov ja nägemus arendada Vanemuise balletitruppi ja selle kvaliteeti edasi kõrgustes, kuhu praegune balletijuht Mare Tommingas balletitrupi oma ametiaja 26 aasta vältel viinud on.
William Newton

William Allen Newton IV, ka William Newton on Ameerika Ühendriikide ja Eesti balletitantsija.
William Newton on õppinud New Albany balletikollektiivi balletikoolis ja Houstoni balletiakadeemias Claudio Muñozi ja Andrew Murphy juhendamisel. Ta on töötanud aastatel 2009–2017 Houstoni Balletis ja 2017–2020 Columbuses tegutsevas BalletMetis. 2020. aastast on Newton Eesti Rahvusballeti solist.
Detsembris 2022 tantsis Newton Estonia laval Conradi rollis (Medora rollis Anna Roberta) José Martíneze lavastatud balleti "Korsaar" esietenduses.
Rocco Robert Shein

Rocco Robert Shein (sündinud 14. juulil 2003 Tallinnas) on Eesti jalgpallur (kaitsja). Ta mängib Hollandi Eerste Divisie klubis FC Dordrecht. 
Klubikarjäär.
FC Utrecht.
31. jaanuaril 2022 liitus Shein laenulepingu alusel Hollandi klubiga Utrecht. Pärast neljakuulist laenul oldud aega liitus ta klubiga 3-aasta pikkuse lepinguga.
FC Dordrecht.
Hollandi kõrgliigaklubist Utrechtist esiliigasse (Keuken Kampioen Divisie) FC Dordrechti 2023. aastal siirdunud Shein sai uues klubis automaatselt erilise staatuse - nimelt oli ta esimene mängija üle 30 aasta, kelle eest maksis peamiselt oma noorte arendamisele keskendunud Dordrecht üleminekutasu.
Koondisekarjäär.
A-koondise debüüdi tegi Shein 13. juunil 2022 sõprusmängus Albaania vastu. 
Oma 14. koondisemängus, mis toimus Aserbaidžaani koondise vastu 11. oktoobril 2024, lõi Shein esimese värava koondises, ühtlasi tunnistati ta Eesti koondise mängu parimaks mängijaks.
Karjääri statistika.
Klubi.
"Uuendatud seisuga 12. oktoober 2024"
Koondis.
"Uuendatud seisuga 24. november 2023"
Isiklikku.
Rocco Robert Sheini isa on Eestis Korvpalli Meistriliiga tasemel korvpalli mänginud Mark Shein.
Petrovo-Krasnosillja

Petrovo-Krasnosillja (ukraina Петрово-Красносілля) on linn Ukrainas Luhanski oblastis. Asub Luhanskist 45 km edelas. 2014. aastast oli linn Luhanski Rahvavabariigi kontrolli all, mille Venemaa 2022. aastal annekteeris. Venemaa kasutab endist venepärast nime Petrovskoje (Петровское).
Linn on kasvanud välja 1790. aastal esmamainitud asulast, mille juurde 1896. aastal rajati keemiatehas. Asula sai aleviks 1938. aastal ning linna õigused 1963. aastal. Kuni 1959-2016 kandis asula nime "Petrovske" (ukraina Петровське, vene Петровское).
Linnas elas 2011. aastal 13 500 inimest.
Linnavalitsuse haldusalas asub lisaks linnale veel 4 asulat.
Molodohvardijsk

Molodohvardijsk (ukraina keeles "Молодогвардійськ") on linn Ukrainas Luhanski oblastis. 2014. aastast on linn Luhanski Rahvavabariigi kontrolli all, mille Venemaa 2022. aastal annekteeris. 
Molodohvardijsk asutati 1955. aastal, linnaõigused sai 1961. aastal.
2013. aastal oli linnas 23 332 elanikku.
Karl Andre Vallner

Karl Andre Vallner (sündinud 28. veebruaril 1998 Tallinnas) on Eesti jalgpallur (väravavaht). Ta mängib Eesti Premium liiga klubis Tallinna FCI Levadia 
Klubikarjäär.
FC Levadia.
2021. aasta jaanuaris liitus Vallner Tallinna FCI Levadiaga.
Koondisekarjäär.
A-koondise debüüdi tegi Vallner 8. jaanuaril 2023 sõprusmängus Islandi vastu. Samas mängus debüteerisid ka Erko Jonne Tõugjas, Alex Matthias Tamm, Joan Jakovlev, Nikita Vassiljev ja Marko Lipp.
Karjääri statistika.
Klubi.
"Uuendatud seisuga 6. märts 2023"
Koondis.
"Uuendatud seisuga 24. november 2023"
Sauchy-Cauchy

Sauchy-Cauchy on vald Põhja-Prantsusmaal Pas-de-Calais' departemangus.
Sauchy-Cauchy asub "Canal du Nordi" kallastel, u. 31 km Arrasist kagus, teede D21E ja D14 ristumiskoha ümbruses.
Erko Jonne Tõugjas

Erko Jonne Tõugjas (sündinud 5. juulil 2003 Tallinnas) on Eesti jalgpallur (kaitsja). Ta mängib Eesti Premium liiga klubis Tallinna FC Flora. 
Koondisekarjäär.
A-koondise debüüdi tegi Tõugjas 8. jaanuaril 2023 sõprusmängus Islandi vastu. Samas mängus tegid oma debüüdi veel Karl Andre Vallner, Alex Matthias Tamm, Joan Jakovlev, Nikita Vassiljev ja Marko Lipp.
Karjääri statistika.
Klubi.
"Uuendatud seisuga 18. detsember 2023"
Koondis.
"Uuendatud seisuga 18. detsember 2023"
Sauchy-Lestrée

Sauchy-Lestrée on vald Põhja-Prantsusmaal Pas-de-Calais' departemangus.
Sauchy-Lestrée asub 31 km Arrasist kagus, teede D21E ja D15 ristumiskoha ümbruses.
Saudemont

Saudemont on vald Põhja-Prantsusmaal Pas-de-Calais' departemangus.
Saudemont asub 23 km Arrasist kagus, teede D39 ja D13 ristumiskoha ümbruses. Autoroute A26 möödub 800 m kaugusel.
Marius Petipa

Marius Petipa (vene keeles Мариус Иванович Петипа "Marius Ivanovitš Petipa"; 11. märts 1818 Marseille – 14. juuli (vkj 1. juuli) 1910 Gurzuf, Tauria kubermang) oli prantsuse ja Keiserliku Venemaa balletitantsija, koreograaf ja ballettmeister. 
Prantsusmaal balletitantsijana ja ballettmeistrina tegutsenud Petipa kutsuti 1847. aastal Peterburi Suure Teatri ballettmeistriks ja balletitantsijaks.
Petipa jäigi Venemaale, sidudes oma elu vene balletiga rohkem kui pooleks sajandiks. 
Ta lavastas mitmes teatris, sealhulgas Maria Teatris ja Moskva Suures Teatris.
1894. aastal sai Petipa Vene Keisririigi alamaks.
Isiklikku.
Nii Marius Petipa isa Jean-Antoine Petipa kui ka vend Lucien Petipa olid balletitantsijad ja ballettmeistrid.
Saulty

Saulty (pikardi: "Souty") on vald Põhja-Prantsusmaal Pas-de-Calais' departemangus.
Saulty asub 21 km Arrasist edelas, teede D26 ja D79 ristumiskoha ümbruses.
2019. aasta alguse seisuga elas seal 775 inimest.
Huviväärsustest paiknevad seal vana linnuse jäljed, loss ja 16. sajandist pärinev St. Légeri kirik.
Lõigumärk

Lõigumärk (sks "Absatzzeichen", inglise keeles "pilcrow") on käsitsi kirjutatud märk või tüpograafiline sümbol uue lõigu alguse märkimiseks.
Ajaloost.
Ladina tekstides.
Kreeka kirja lõigumärgi asemel, mis kujutas endast horisontaaljoont lõigu algusest vasakul, hakati kasutama tähte k, lühendit ladinakeelsest sõnast "kaput" 'pea', st uue mõtte algus ehk pea. Umbes 300 aasta paiku eKr tuli lõigu vm tekstiosa kohta kasutusele ladinakeelne sõna "capitulum" 'peake' ja lõigu algust hakkas tähistama täht C.
Keskajal.
1100. aastatel oli C-täht täielikult asendanud K-tähe kasutuse. Kirjutajad jätsid enamasti lõigu algusse ruumi, kuhu sai värviga või erivärvilise tindiga kirjutada lõigumärgi; sellest, kui see koht jäi tühjaks, kujunes tänapäeval tuntud taandrida. Rubrikaatorid lisasid tähele sageli kaks vertikaaljoont ja täitsid tähe ümara osa tindiga (⸿), võib-olla parema nähtavuse huvides, nii et see hakkas sarnanema tänapäeval tuntud lõigumärgile (¶).
Johannes Dale-Skjevdal

Johannes Dale-Skjevdal (sündinud 23. mail 1997 Lørenskogis) on Norra laskesuusataja. 
Alates debüüdist maailma karikasarjas 2018. aastal on ta neil võistlustel saavutanud mitmeid poodiumikohti ning võitnud 2020. aasta detsembris esimest individuaalsõidu võitu, kui sai Hochfilzenis võidu 10 km sprindis. 2020. ja 2021. aasta maailmameistrivõistlustelt võitis ta kokku kolm medalit, kaks hõbedat ja ühe pronksi.
Vladimir Poobus

Vladimir Poobus (ka Vladimir Pobus; 1910 Tallinn – 1976 Tallinn) oli Eesti arst.
1932. aastal lõpetas ta Leningradis Kirovi-nimelise Sõjalis-Meditsiinilise Akadeemia. Seejärel töötas arstina Punaarmees ja arst-röntgenoloogina Leningradis. Tegutses arstina ka Leningradi blokaadi ajal. Oli NLKP liige.
Pärast sõda tuli tagasi Eestisse, 1945. aastast oli ta Toompea Raviasutuste Valitsuse Polikliiniku peaarst, hiljem Toompea Raviasutuste Valitsuse juhataja (ülem). 1948. aastast oli ka Tallinna Linna Töörahva Saadikute Nõukogu liige.
1954 mais nimetati ta Eesti NSV tervishoiu ministri asetäitjaks.
1960. aastate teises pooles ja 1970. aastate esimeses pooles oli ta Tallinna Vabariikliku IV Haigla peaarst.
Ta on maetud Tallinna Metsakalmistule.
Mait Käbin

Mait Käbin (sündinud 6. novembril 1966 Tallinnas) on korvpallur ja treener. 
Spordist huvitus isa eeskujul. Korvpalli hakkas harrastama Pärnu LNSK-s Lembit Rebase treeningurühmas. Mänginud Eesti noorte- ja juunioride koondises. 1984 NL-i noortemv-tel pronks. Tulnud 1988 Standardi ja 1999 BC Tallinna meeskonnas Eesti meistriks, 1994, 1997 ja 1998 saanud Eesti mv-tel hõbeda ning 1995 ja 1996 pronksi, 1997 ja 1999 olnud karikavõitjaid. A-st 2009 korvpallitreeneri IV kutsetase. Olnud 1997–2000 Tiit Soku Korvpallikooli tegevdirektor ja treener, 1994–99 Tallinna Rahumäe Põhikooli kehalise kasvatuse õpetaja ning a-st 2000 korvpalliklubi Pärnu juhatuse esimees ja treener, 2005–2011 Surju põhikooli direktor ja kehalise kasvatuse õpetaja. 
Mait Käbin on korvpalliklubi Pärnu asutaja, juhatuse liige ja treener alates aastast 2000. Eesti Korvpalliliit on valinud Maidu vabariigi parimaks noortetreeneriks hooajal 2006/2007, 2009/2010 ja 2013/2014.
Isiklikku.
Mait Käbin on lõpetanud 1985 TSIK-i ja 1992 Tallinna Pedagoogikaülikooli KKT (kehalise kasvatuse õpetaja eriala).
Ta on Aivo Käbini poeg. Vend Rait Käbin on korvpallur ja korvpallitreener. Mait Käbin on 185 cm pikk.
Thornycrofti 72-jalane torpeedokaater

Thornycrofti 72-jalane torpeedokaater oli Teise maailmasõja algul Inglismaal Thornycrofti laevatehases Eesti (ja Läti) tellimusel valmistatud ja Iiri Mere- ja Rannavalveteenistuses kasutatud torpeedokaatrite klass (seeria). 
Ajalugu.
Eesti plaanid.
Algselt olid need torpeedokaatrid (toonases keelekujus torpeedopaadid) mõeldud Eestile ja Lätile. 
Sõjavägede ülemjuhataja poolt 14. detsembril 1937. a riigivanemale esitatud "Riigikaitse moderniseerimise plaanis" nähti muuhulgas mereväele ette vähemalt kolme kiir-mootortorpeedopaadi soetamise vajadust. 
Ehituseks aitas raha koguda Allveelaevastiku Sihtkapital. Kampaanias kustuti aluseid ka "allveelaevade hävitajateks". Müüdi vastavat postkaarti. Toonaste ajalehtede teatel telliti esimene "allveelaevade hävitaja" jaanuaris 1939. 25. mail 1939. a toimunud riigikaitse nõukogu istungil teatas kindralleitnant Paul Lill, et ette on nähtud tellida kolm torpeedopaati. Esimene neist oli juba tellitud Allveelaevastiku Sihtkapitali arvelt, kuna teiste tellimiseks tehtavat eeltööd.
Kaatrite ehitus algas Southamptonis 1939. a. kevadel. 
Iirimaa teenistuses.
Seoses maailmasõja algusega septembrist 1939. a ja tulenenud mereteede sulgumisega polnud võimalik kaatreid enam Inglismaalt Baltikumi kohale toimetada. Nii arvati kõik 1940-1943 valminud kaatrid hoopis Iiri Mere- ja Rannavalveteenistuse koosseisu nimedega M.1. - M.6. 
Esimene kaater, M.1. võeti teenistusse jaanuaris 1940, teine, M.2. sama aasta juunis. Hilisematel kaatritel M.3 - M.6 tehti mõningaid ehituslikke muudatusi ja need said suuremad. M.2. osales sõja käigus Dunkerque evakuatsioonis, sooritades kaks ülevedu. Seejuures oli kaatril inglise-iiri segameeskond.
Juba 1948. a arvati kõik kuus torpeedokaatrit teenistusest välja.
Mudelid.
Tänapäeval on Iirimaal valmistatud ja eksponeeritud kaatriklassi mudeleid:
Serge Lifar

Serge Lifar (ukraina keeles Сергiй Михайлович Лифар "Sergi Mõhhailovõtš Lõfar"; 15. aprill (vkj 2. aprill) 1905 Kiiev – 15. detsember 1986 Lausanne) oli ukraina päritolu Prantsusmaa balletitantsija, koreograaf ja ballettmeister. 
Lifar õppis balletitantsijaks Kiievis Bronisława Niżyńska stuudios. 1922. aastal Niżyńska emigreerus Prantsusmaale, kus hakkas tegema koostööd Sergei Djagileviga. Aasta hiljem emigreerus ka Lifar. Pariisis sai Lifar varsti Djagilevi balletitrupi esitantsijaks. Pärast Djagilevi surma 1929. aastal kutsuti 24-aastane Lifar Pariisi Ooperi balletitruppi juhtima (oli kunstiline juht 1930–1945 ja 1947–1958). 
Lifar oli balletis uusklassikalise suuna rajajaid. 1955. aastal pidas ta Sorbonne'is loenguid tantsuteooriast ja tantsuajaloost. 
1960. aastal töötas ta külalisballettmeistrina Soome Rahvusooperis.
Elu jooksul ilmus Lifaril üle kahekümne raamatu, sealhulgas mitu memuaarteost.
Elva valla lipp

Elva valla lipp on Tartu maakonnas asuva Eesti haldusüksuse Elva valla lipp. 
Lipp on kinnitatud 26. märtsil 2018. Lipu autor on Kristi Koppel.
Lipu kirjeldus.
Elva valla lipp on sinine väli, mille keskel on valge topelt kolmjalg. Lipu laiuse ja pikkuse suhe on 7:11. 
Põhjendus.
Üks kolmjalg tähistab vallarahva minevikku ning teine tulevikku. Koos, läbipõimunult, tähistavad nad olevikku. Topelt kolmjala, või keldi kolmjala, kuus otspunkti tähistavad ühinenud kuut endist piirkonda ning nendes piirkondades elavaid inimesi. Sinine värv tähistab piirkonna rohkeid veekogusid ning rahu. Topelt kolmjala valge värvus, mis on dubleeritud hõbedaseks, tähistab puhast loodust ning tarkust.
Savy-Berlette

Savy-Berlette on vald Põhja-Prantsusmaal Pas-de-Calais' departemangus.
Savy-Berlette asub 19 km Arrasist loodes, teede D74, D76 ja D82 ristumiskoha ümbruses.
M60 AVLB

M60 AVLB on lahingutank M60 Patton korpusele paigaldatud välja lastav ja tagasitõmmatav käärid-tüüpi sild (inglise keeles M60 Armored Vehicle Launched Bridge, lühend M60 AVLB), mida kasutatakse kahe liigendiga, kokku 18 m pikkuse silla välja laskmiseks ja tagasitõmbamiseks. AVLB koosneb kolmest peamisest osast, milleks on stardiseade, sõiduki kere ja sild.
Séricourt

Séricourt on vald Põhja-Prantsusmaal Pas-de-Calais' departemangus.
Séricourt asub 40 km Arrasist läänes, teede D82 ja D104 ristumiskoha ümbruses.
Sibiville

Sibiville on vald Põhja-Prantsusmaal Pas-de-Calais' departemangus.
Sibiville asub 32 km Arrasist läänes ja 8 km Saint-Pol-sur-Ternoise'ist lõunas, maantee D82 ääres.
Uusklassikaline ballett

 
Uusklassikaline ballett on 20. sajandil tekkinud klassikalise balleti stiil, mida ilmestasid George Balanchine'i lavateosed. Termin "uusklassikaline ballett" võeti kasutusele 1920. aastatel seoses Sergei Djagilevi ballettidega, vastuseks romantilise balleti liialdustele.
Simencourt

Simencourt on vald Põhja-Prantsusmaal Pas-de-Calais' departemangus.
Simencourt asub 11 km Arrasist edelas, teede D7 ja D67 ristumiskoha ümbruses.
Hrestivka

Hrestivka (ka Kirovskoje; vene Кировское) on linn Ukrainas Donetski oblastis Horlivka rajoonis. Asub Venemaa poolt annekteeritud alal.
1954. aastatel rajatud kaevandusasula sai 1956. aastal nimeks Kirovskoje (Kirovske) ja linnaks 1958. aastal.
Donbassi sõja ajal, 2014. aasta aprillis võtsid valitsusvastased relvajõud linna oma kontrolli alla. 2016. aastal andis Ukraina keskvõim linnale nimeks Hrestivka. Mässulised jätkavad nime Kirovskoje kasutamist. 
2019. aastal oli linnas 27 660 elanikku.
Siracourt

Siracourt on vald Põhja-Prantsusmaal Pas-de-Calais' departemangus.
Siracourt asub 43 km Arrasist läänes ja 5 km Saint-Pol-sur-Ternoise'ist läänes, teede D100 ja N39 ristumiskoha ümbruses.
Horodok (Hmelnõtskõi oblast)

Horodok (ukraina Городок) on linn Ukrainas Hmelnõtskõi oblastis Hmelnõtskõi rajoonis. Horodok asub Smotrõtši jõe ääres, Hmelnõtskõist umbes 52 km edelas.
Asulat on esmamainitud 1362. aastal. Linnaõigused sai 1957. aastal.
2019. aastal oli linnas 16 046 elanikku.
Sombrin

Sombrin on vald Põhja-Prantsusmaal Pas-de-Calais' departemangus.
Sombrin asub 23 km Arrasist edelas, teede D59, D80 ja D79 ristumiskoha ümbruses.
Souastre

Souastre on vald Põhja-Prantsusmaal Pas-de-Calais' departemangus.
Souastre asub 24 km Arrasist edelas, teede D2, D6 ja D23 ristumiskoha ümbruses.
Heinkel He 113

Heinkel He 113 oli propaganda ja desinformeerimise eesmärgil välja mõeldud Saksa hävituslennuk. Tegelikult ei olnud sellist lennukit olemas, avaldatud fotodel olid Heinkel He 100D-1 lennukid. Number ei olnud siiski juhuslik – He 100 oleks pidanud saama tähiseks He 113, kui Ernst Heinkel ei oleks oma mõjuvõimu kasutades kaubelnud sellele ilusamat numbrit.
1940. aastal avaldati mitmes Saksamaa väljaandes fotod justkui relvastuses olevast uuest öisest hävituslennukist Heinkel He 113. Luftwaffe ajakiri Der Adler väitis, et lennuk oli ennast igati heast küljest näidanud lahinguis Norra ja Taani kohal. Artikli juures avaldatud fotodel olnud lennukeid väideti "ühte meie öiste hävituslennukite üksusesse" kuuluvaiks. He 100 lennukid ei olnud tegelikult öölendudeks varustatud.
Ei ole päris selge, kas selle infooperatsiooni eesmärgiks oli tugevdada oma riigi kodanike moraali brittide öiste pommirünnakute algamise puhul või sooviti hirmutada vastast. Küll suudeti aga eksitada liitlaste luuret. He 113 ilmus vastaspoole luureandmetesse kui tootmises ja kasutuses olev lahingulennuk. Teatati nendega toimunud õhulahinguist ja isegi neis allatulistatud lennukeist. NSV Liidus olid lennuväele trükitud välismaiste lennukite teatmikes kirjas mõlemad tüübid, nii He 100 kui ka He 113.
Nüüdisballett

 
Nüüdisballett on tantsuvorm, mis sisaldab klassikalise balleti ja nüüdistantsu elemente. See kasutab klassikalist balletitehnikat, sealhulgas paljudel juhtudel ka klassikalist varvastel tantsimise tehnikat, kuid võimaldab tantsija ülakehal suuremat liikumisvabadust ja ei ole piiratud traditsioonilises klassikalises balletis esinevate rangelt määratletud kehajoonte ja vormidega.
Le Souich

Le Souich on vald Põhja-Prantsusmaal Pas-de-Calais' departemangus.
Le Souich asub 37 km Arrasist edelas, teede D59 ja D257 ristumiskoha ümbruses, Somme'i departemangu piiri ääres.
Sus-Saint-Léger

Sus-Saint-Léger on vald Põhja-Prantsusmaal Pas-de-Calais' departemangus.
Sus-Saint-Léger asub 32 km Arrasist edelas, teede D23 ja D59 ristumiskoha ümbruses, Somme'i departemangu piiri ääres.
Tangry

Tangry on vald Põhja-Prantsusmaal Pas-de-Calais' departemangus.
Tangry asub 36 km Arrasist loodes, teede D70, D77 ja D99 ristumiskoha ümbruses.
Alex Matthias Tamm

Alex Matthias Tamm (sündinud 24. juulil 2001 Tallinnas) on Eesti jalgpallur (ründaja). Ta mängib Sloveenia kõrgliigaklubis Ljubljana Olimpija.
Koondisekarjäär.
A-koondise debüüdi tegi Tamm 8. jaanuaril 2023 sõprusmängus Islandi vastu. Samas mängus tegid oma debüüdi veel Karl Andre Vallner, Erko Jonne Tõugjas, Joan Jakovlev, Nikita Vassiljev ja Marko Lipp.
Koondisekarjääri esimese värava lõi ta 26. märtsil 2024 sõprusmängus Soome vastu. Teise värava lõi ta sama aasta Balti turniiri mängus 8. juunil Fääri saarte vastu. 
Karjääri statistika.
Klubi.
"Uuendatud seisuga 13 Märts 2025"
Koondis.
"Uuendatud seisuga 14. oktoober 2024"
Houstoni Ballett

Houstoni Ballett (inglise keeles "Houston Ballet") on Texase osariigis Houstonis tegutsev balletikollektiiv.
Houston Balletis oli 2023. aasta veebruari seisuga 59 tantsijat. Tantsijate arvult oli Houstoni Ballett Ameerika Ühendriikide suuruselt viies balletikollektiiv. Esitantsijaid oli üheksa (2022). Varem on Houstoni Balletis töötanud ka Linnar Looris, kes 2008. aastal sai seal solistiks ja 2011. aastal esitantsijaks. Aastatel 2009–2017 on Houstonis tantsinud ka William Newton, kes 2020. aastast on Eesti Rahvusballeti solist.
Houstoni Balleti kunstiline juht 2003. aastast on Austraalia Balleti endine esisolist Stanton Welch.
Ioan Yakovlev

Ioan Yakovlev (sündinud 19. jaanuaril 1998 Sillamäel) on Eesti jalgpallur (poolkaitsja). Ta mängib Eesti Premium liiga klubis Tallinna FCI Levadia. 
Elukäik.
Sillamäel sündinud Yakovlev sai isa kaudu sai Eesti kodakondsuse ja ema kaudu Vene kodakondsuse. Teatavasti pole Eestis aga topeltkodakondsus lubatud. Yakovlev mängis noorena JK Sillamäe Kalevi ja Tallinna FCI Levadia noortemeeskondades. 13-aastaselt sai ta kutse Peterburi Zeniti, idanaabri ühe parima jalgpalliklubi noorteakadeemiasse. Yakovlev valis 15-aastaselt Vene kodakondsuse, sest klubi Zenit süsteemis mängimiseks tuli valida kodakondsus. Noorteakadeemias treenis Yakovlev kaks ja pool aastat, selles toetas teda Venemaal elav onu.
Venemaal kuulus ta 2014. aastal Akademia Zenit St. Petersburg klubi koosseisu. Aastatel 2015–2019 mängis Yakovlev Eestis mitmes klubis ja seejärel siirdus Hispaaniasse. Pärast Hispaania klubides mängimist pöördus Yakovlev 2022. aastal tagasi Eestisse. Kuna tema soov oli mängida Eesti koondises, vahetas ta 2022. aastal Vene kodakondsuse Eesti oma vastu.
Tema vend on jalgpallur Svjatoslav Jakovlev, kes on mänginud Eesti meistrivõistlustel Tallinna FC Levadia U21 meeskonnas, aga ka Narva, Kohtla-Järve ja Sillamäe klubides.
Klubikarjäär.
Segunda División B klubid.
Aastatel 2019–2021 mängis Yakovlev Hispaania teise ​​divisjoni B liiga klubides, mis oli perioodil 1977–2021 Hispaania jalgpalliliigasüsteemi tugevuselt kolmas liiga. See oli loodud teise ja kolmanda divisjoni vaheliseks vaheliigaks. Selles poolprofessionaalses liigas mängis 80 meeskonda 4 grupis.
Tallinna FCI Levadia.
2022. aasta detsembris liitus Yakovlev uuesti Tallinna FCI Levadiaga, sõlmides 2,5 aasta pikkuse lepingu.
Koondisekarjäär.
A-koondise debüüdi tegi Jakovlev 8. jaanuaril 2023 sõprusmängus Islandi vastu. Samas mängus tegid oma debüüdi veel Karl Andre Vallner, Erko Jonne Tõugjas, Alex Matthias Tamm, Nikita Vassiljev ja Marko Lipp.
Oma kolmandas koondisemängus, mis toimus Aserbaidžaani koondise vastu 11. oktoobril 2024, lõi Yakovlev esimese värava koondisemängus.
Karjääri statistika.
Klubi.
"Uuendatud seisuga 11. oktoober 2024"
Koondis.
"Uuendatud seisuga 11. oktoober 2024"
Nikita Vassiljev

Nikita Vassiljev (sündinud 7. oktoobril 2003 Tartus) on Eesti jalgpallur (poolkaitsja). Ta mängib Eesti Premium liiga klubis Tallinna FCI Levadia. 
Koondisekarjäär.
A-koondise debüüdi tegi Vassiljev 8. jaanuaril 2023 sõprusmängus Islandi vastu. Samas mängus tegid oma debüüdi veel Karl Andre Vallner, Alex Matthias Tamm, Joan Jakovlev, Erko Jonne Tõugjas ja Marko Lipp.
Karjääri statistika.
Klubi.
"Uuendatud seisuga 9. märts 2023"
Koondis.
"Uuendatud seisuga 24. november 2023"
San Francisco Ballett

San Francisco Ballett (inglise keeles "San Francisco Ballet") on California osariigis San Franciscos 1933. aastast tegutsev balletikollektiiv.
San Francisco Balletis on 2023. aasta veebruari seisuga 19 esitantsijat.
Varem on seal esitantsijana töötanud ka Tiit Helimets (2005–2023).
San Francisco Balleti kunstiline juht alates 2022. aastast on Tamara Rojo, kes varem on olnud esitantsija Kuninglikus Balletis ja Inglise Rahvusballetis ning olnud ühtlasi aastatel 2012–2022 Inglise Rahvusballeti kunstiline juht.
Marko Lipp

Marko Lipp (sündinud 19. märtsil 1999 Tallinnas) on Eesti jalgpallur (kaitsja). Ta mängib Eesti Premium liiga klubis Tallinna FC Flora. 
Klubikarjäär.
Tallinna FC Flora.
2022. jaanuaris liitus Lipp Premium liiga klubiga Tallinna FC Floraga.
Koondisekarjäär.
A-koondise debüüdi tegi Lipp 8. jaanuaril 2023 sõprusmängus Islandi vastu. Samas mängus tegid oma debüüdi veel Karl Andre Vallner, Alex Matthias Tamm, Joan Jakovlev, Nikita Vassiljev ja Erko Jonne Tõugjas.
Karjääri statistika.
Klubi.
"Uuendatud seisuga 17. detsember 2023"
Koondis.
"Uuendatud seisuga 17. detsember 2023"
Horodõštše

Horodõštše (ukraina Городище) on linn Ukrainas Tšerkassõ oblastis Tšerkassõ rajoonis. Asub Vilšanka jõe ääres, 61 km Tšerkassõst lääne pool.
Asula on teada 16. sajandist. 1930. aastatest 1945. aastani oli asula nimi Imeni H. I. Petrovskoho.
1956 sai Horodõštše linnaõigused.
2017. aastal oli linnas 13 984 elanikku.
Glagoolitsa

Glagoolitsa kiri (ⰳⰾⰰⰳⱁⰾⰹⱌⰰ "glagoolitsa") on vanim teadaolev slaavi tähestik. Üldiselt nõustutakse, et selle lõi 9. sajandil Thessalonikist pärit munk püha Kyrillos. Bütsantsi keiser Michael III saatis tema ja ta venna püha Methodiose aastal 863 Suur-Määri riiki, et levitada kristlust piirkonna lääneslaavlaste seas. Vennad otsustasid tõlkida liturgilised raamatud kaasaja elanikkonnale arusaadavasse slaavi keelde (praegu tuntud kui vanaslaavi keel). Kuna selle keele sõnu ei olnud lihtne kirjutada ei kreeka ega ladina tähestikku kasutades, otsustas Kyrillos leiutada uue kirja – glagoolitsa, mille aluseks oli slaavi hõimude kohalik dialekt Bütsantsi Thessalooniki teemast.
Pärast Kyrillose ja Methodiose surma lõpetati glagoolitsa tähestiku kasutamine Moraavias poliitilistel või usulistel vajadustel. Aastal 885 andis paavst Stephanus V välja bulla, et piirata kristlike jumalateenistuste levitamist ja lugemist muudes keeltes peale ladina või kreeka. Umbes samal ajal andis Svatopluk I Frangi impeeriumi huve järgides kohtu alla Kyrillose ja Methodiuse õpilased ning saatis nad Suur-Määrimaalt välja. Aastal 886 saabusid Ohridi Clement (tuntud ka kui Kliment), Naum, Gorazd, Angelar ja Sava esimesse Bulgaaria impeeriumi, kus Bulgaaria tsaar Boriss I võttis nad soojalt vastu. Bulgaarias kasutati 13.–14. sajandini nii glagoolitsa kui ka kirillitsa tähestikku. Kirillitsa tähestik (mis laenas mõned tähed glagoolitsa tähestikust) töötati välja Preslavi kirjanduskoolis 9. sajandi lõpus. Glagoolitsa tähestikku säilitasid ainult Horvaatia ja Dalmaatsia vaimulikud, et kirjutada kirikuslaavi keelt kuni 19. sajandi alguseni. Glagoolitsa levis ka Böömimaal jälgedega Pannoonias, Määrimaal ja Venemaal.
Ladina ja kirillitsa tähestiku kasutuselevõtmisega kõigis slaavi keelt kõnelevates maades jäi glagoolitsa kiri kirikuslaavi keele jaoks piiratud liturgiliseks kasutuseks peamiselt ida-õigeusu ja ida-katoliku kirikus, mis on vanaslaavi keele otsene järeltulija.
Vladivostoki XIV keskkool

Vladivostoki XIV keskkool on üldhariduskool Venemaal Vladivostokis. Koolile on antud 2022. aasta suvel Venemaa erioperatsiooni käigus Ukrainas hukkunud Venemaa kangelase, Süürias, Donbassis ja Ukrainas relvaga Venemaa huve kaitsnud Wagneri grupeeringu kriminaalkurjategijast võitleja Jevgeni Orlovi nimi.
C More

C More Entertainment AB on tasulise televisiooni ettevõte, mis varem tegutses nime all Canal+. See on suunatud Põhjamaadele ja sellel on eraldi kanal Rootsis (C More Film).
C More Entertainmenti peamised konkurendid on Viasat Film ja Viasat Sport, mis kuuluvad Nordic Entertainment Groupi (NENT) alates 2018. aastast.
Alates 30. oktoobrist 2012 on C More kanalid Soomes komplekteeritud MTV Oy premium-kanalitega. Kombineeritud pakett kandis algselt nime MTV3 Total (hiljem MTV Total), kuid 2017. aastal muudeti see tagasi C More'iks.
Metal Ligaen

Metal Ligaen on Taani jäähoki kõrgeim liiga. Liiga on loodud 1954. aastal. Liigas mängib 9 klubi.
Tėveliai

Tėveliai (žemaidi "Tievelē") on küla Leedus Skuodase rajoonis Mosėdise vallas Bārta jõe ääres.
Virbalai

Virbalai (žemaidi "Vėrbalā") on küla Leedus Skuodase rajoonis Mosėdise vallas Bārta jõe ääres. Külas on Virbalai kalmistu.
Gaubės

Gaubės on küla Leedus Skuodase rajoonis Mosėdise vallas Bārta jõe ääres.
Külla ulatub osaliselt Natura 2000 ala Mosėdise ümbruskond. Külas on Gaubėse kalmistu.
Muinsuskaitse all on üks majapidamine, kus on säilinud vana taluarhitektuuri näidistena elumaja ja ait. Ka on kaitse all votiivkabel neitsi Maarja kujutise ja ehisristiga, ja teine votiivkabel Jan Nepomucký kujuga.
Focke-Wulf Fw 159

Focke-Wulf Fw 159 oli Saksamaa ühemootoriline parasol hävituslennuk. See oli üks neljast lennukist, mis osales 1933. aastast alates Luftwaffe poolt korraldatud hävituslennukite konkursil. Konkursi võitis Messerschmitt Bf 109, Fw 159 valmis vaid kolm prototüüpi.
Ajalugu.
Saksamaa lennundusministeeriumi poolt korraldatud hävituslennuki konkursile esitasid 1934. aasta kevadeks oma projektid neli firmat - Arado Ar 80, Focke-Wulf Fw 159, Heinkel He 112 ja Messerschmitt Bf 109. Kõigile neljale esitati tellimus kolme prototüübi valmistamiseks.
Fw-159 peakonstruktoriks oli vaneminsener Rudolf Blaser, lennuki konstrueerimisel võeti aluseks Focke-Wulfi edukas õppelennuk Fw 56 Stösser. Lennuki mõõtmeid suurendati, see sai peitteliku ning ühekohalise kinnise kabiini. Jõuallikaks oli Junkers Jumo 210.
Lennuki nõrgimaks kohaks osutus telik. 1935. aasta suve hakul toimunud Fw 159 V1 esmalennul ei tulnud see lõpuni välja. Katselendur Wolfgang Stein tiirutas lennukil õhus kuni kogu kütus oli ära kulutatud ning üritas siis maanduda. Lennuk tegi topeltsalto ning jäi siis selili. Stein pääses vigastusteta. Kuid esimene prototüüp oli puru ning 1935. aasta oktoobris toimunud võistluskatsetes osales vaid kolm lennukit.
Teine prototüüp V2 (tsiviilregistri tähis D-INGA) osales 1936. aasta kevadel toimunud teises voorus, kuid selleks ajaks oli Messerschmitt Bf 109 juba konkursi kindel liider ning sellele pakkus konkurentsi veel vaid Heinkel He 112.
1936. aastal valmis ka kolmas prototüüp V3 (D-IUPY), mis sai ka relvastuse: kaks mootori kohale keresse monteeritud 7,92 mm MG 17 kuulipildujat. Projekteeriti ka võimalus need asendada ühe 20 mm MG FF kahuriga, mis oleks tulistanud läbi propelleri võlli. 
V2 ja V3 jäid Luftwaffe katselennukeiks. V3 vahetati 1937. aasta suvel algne Jumo 210A (610 hj) mootor veidi võimsama Jumo 210G vastu (730 hj) ning see sai kolmelabalise metallpropelleri. Mõlema lennuki telikuga oli katsetuste ajal korduvalt probleeme.
Emmanuel Korir

Emmanuel Kipkurui Korir (sündinud 15. juunil 1995 Itenis) on Keenia kergejõustiklane, keskmaajooksja. Tema põhiala on 800 meetri jooks.
Ta alustas karjääri sprinterina, kuid keskendus juunioride vanuseklassis 400 ja 800 meetri jooksule. 2016. aastal siirdus ta õppima Texase Ülikooli El Pasos ning tuli debüüthooajal 800 meetri jooksus NCAA meistriks nii sise- kui ka välitingimustes. 2017. aasta jaanuaris püstitas ta 600 meetri jooksus sisemaailmarekordi 1.14,97.
Tiitlivõistluste debüüdi tegi Korir 2017. aasta maailmameistrivõistlustel Londonis, kus jäi 800 meetri jooksus poolfinaalis neljandaks ning finaali ei pääsenud.
2018. aastal jooksis ta Londonis 800 meetri jooksus isiklikuks rekordiks 1.42,05. Sellega tõusis ta kõigi aegade edetabelis 6. kohale. Aafrika meistrivõistlustel Asabas võitis ta hõbemedali 800 meetri jooksus ning Keenia meeskonna koosseisus kuldmedali 4×400 m teatejooksus.
2019. aasta maailmameistrivõistlustel Dohas sai Korir 400 meetri jooksu finaalis ajaga 44,94 6. koha. 800 meetri jooksus oli ta oma poolfinaali kolmas ning finaali ei pääsenud.
Tokyo olümpiamängudel tuli Korir ajaga 1.45,06 kaasmaalase Ferguson Rotichi ja Patryk Dobeki ees 800 meetri jooksus olümpiavõitjaks. 400 meetri eeljooksus ta valestardi tõttu diskvalifitseeriti.
2022. aasta maailmameistrivõistlustel Eugene'is tuli Korir ajaga 1.43,71 Djamel Sedjati ja Marco Aropi ees maailmameistriks.
Korir on 800 meetri jooksus kolmekordne Teemantliiga võitja (2018, 2021, 2022).
Teneur

Teneur on vald Põhja-Prantsusmaal Pas-de-Calais' departemangus.
Teneur asub 40 km Arrasist loodes, teede D97 ja D94 ristumiskoha ümbruses, Ternoise'i jõe kallastel.
Ternas

Ternas (lääneflaami: "Ternast") on vald Põhja-Prantsusmaal Pas-de-Calais' departemangus.
Ternas asub 37 km Arrasist läänes, teede D8 ja D83 ristumiskoha ümbruses.
Thélus

Thélus on vald Põhja-Prantsusmaal Pas-de-Calais' departemangus.
Kuninglik Ballett

Kuninglik Ballett (inglise keeles "Royal Ballet") on Briti balletikollektiiv, mille koduteater on 1946. aastast Londoni kesklinnas Covent Gardenis asuv Royal Opera House. Kuninglik Ballett viljeleb peamiselt klassikalist balletti.
Kuningliku Balleti asutamisaastaks loetakse 1931. aastat, kui Ninette de Valois lõi balletikollektiivi Vic-Wells Ballet (1939. aastast Sadler's Wells Ballet), millest 1946. aastal sai Royal Opera House'i püsitrupp. Kollektiiv sai 1956. aastal kuningliku hartaga ("Royal Charter") kuninglikuks balletiks. 
Neli Kuningliku Balleti tantsijat on pälvinud aunimetuse "prima ballerina assoluta" (teiste seas Margot Fonteyn). 
Tuntud Kuningliku Balleti tantsijaid.
Kuningliku Balleti esitantsijaid on olnud näiteks Alexandra Ansanelli, John Cranko, Sarah Lamb, Natalija Makarova, Vadim Muntagirov, Marianela Núñez, Rudolf Nurejev, Natalja Ossipova, Merle Park, Sergei Polunin ja Tamara Rojo. 
Külalissolistina on Kuninglikus Balletis tantsinud teiste seas Ethan Stiefel, Igor Zelenski ja Nino Ananiašvili.
Fergana

Fergana (1876–1907 Novõi Margelan, 1907–1924 Skobelev) on linn Usbekistanis, Fergana vilajeti keskus. Linn asub Fergana orus, Kõrgõzstani piirist ligikaudu 14 km kaugusel.
Fergana on oluline tööstuslinn.
Linn on asutatud 1876. aastal, pärast Kokandi khaaniriigi ühendamist Venemaa Keisririigiga. Esialgu sai linn lähedal asuva Marg‘iloni järgi nimeks Novõi Margelan. 1907. aastal sai linn uueks nimeks Skobelev. Praegust nime kannab Fergana alates 1924. aastast.
La Thieuloye

La Thieuloye on vald Põhja-Prantsusmaal Pas-de-Calais' departemangus.
Le Thieuloye asub 40 km Arrasist loodes, teede D77 ja N41 ristumiskoha ümbruses.
FC Tallinn

FC Tallinn on 2017. aastal loodud Eesti jalgpalliklubi, mis tegutseb Tallinnas. 
Klubi alustas 2018. aastal IV liigas ning viie aastaga tõusti Esiliigasse.
Võitjad (1): 2022
2. koht (1): 2020
Võitjad (1): 2019
2. koht (1): 2018
Thièvres (Pas-de-Calais)

Thièvres on vald Põhja-Prantsusmaal Pas-de-Calais' departemangus.
Thièvres asub 35 km Arrasist edelas, teede D1 ja D176 ristumiskoha ümbruses. Thièvres'i küla jaguneb kahe valla vahel: üks osa Pas-de-Calais' departemangus ja teine, väiksem osa Somme'i departemangus (Thièvres (Somme)).
Tilloy-lès-Hermaville

Tilloy-lès-Hermaville on vald Põhja-Prantsusmaal Pas-de-Calais' departemangus.
Tilloy-lès-Hermaville asub 14 km Arrasist läänes, teede D75 ja D78 ristumiskoha ümbruses.
Olmaliq

Olmaliq (vene keeles Алмалык "Almalõk") on linn Usbekistanis Taškendi vilajetis. Olmaliq asub Taškendist ligikaudu 58 km lõunakagus.
Olmaliq on olulisim värvilise metallurgia keskus Usbekistanis.
Olmaliqi kišlakk muudeti 1947. aastal aleviks seoses vasesulatuskombinaadi ehitusega. Linnaõigused sai Olmaliq 10. juulil 1951. Plii-tsingi rikastamise tehas alustas tööd 1954. aastal.
Tilloy-lès-Mofflaines

Tilloy-lès-Mofflaines on vald Põhja-Prantsusmaal Pas-de-Calais' departemangus.
Tilloy-lès-Mofflaines asub Arrasi kaguküljel, teede N39, D34 ja D60 ristumiskoha ümbruses.
Tilly-Capelle

Tilly-Capelle on vald Põhja-Prantsusmaal Pas-de-Calais' departemangus.
Tilly-Capelle asub Ternoise orus, 50 km Arrasist loodes, teede D94 ja D97 ristumiskoha ümbruses.
Tincques

Tincques on vald Põhja-Prantsusmaal Pas-de-Calais' departemangus.
Tincques asub 24 km Arrasist läänes, teede N39 ja D77 ristumiskoha ümbruses.
Eesti NSV Ülemnõukogu Presiidiumi aukiri

Eesti NSV Ülemnõukogu Presiidiumi aukiri oli Eesti NSV riiklik autasu.
Saue valla lipp

Saue valla lipp on Harju maakonnas asuva Saue valla lipp. 
Lipu kirjeldus.
Saue valla lipp on ruudukujuline (1:1 suhtega) punane lipp, millel on kujutatud kilbita valla vapikujutis: neli hõbedast, risti asetsevat tammelehte ja -tõru. Lipu normaalmõõtmed on 105 x 105 sentimeetrit. 
Kui lippu kujutades pole võimalik hõbedast värvi kasutada, on asendusvärviks valge.
Põhjendus.
Lipp, sarnaselt vappiga, sümboliseerib nelja endise omavalitsuse (Saue vald, Kernu vald, Nissi vald ja Saue linn) ühinemist, viljakat koostööd ning traditsioonide jätkamist. Punane viitab Harju maakonna vapile ning seega sümboliseerib valla asukohta Harju maakonnas.
Välislingid.
Saue valla sümboolika
Elva valla vapp

Elva valla vapp on Tartu maakonnas asuva Eesti haldusüksuse Elva valla vapp.
Vapp on kinnitatud 26. märtsil 2018. Vapi autor on Kristi Koppel.
Vapi kirjeldus.
Elva valla vapil on kujutatud sinine väli, mille keskel on valge topelt kolmjalg. 
Põhjendus.
Üks kolmjalg tähistab vallarahva minevikku ning teine tulevikku. Koos, läbipõimunult, tähistavad nad olevikku. Topelt kolmjala, või keldi kolmjala, kuus otspunkti tähistavad ühinenud kuut endist piirkonda ning nendes piirkondades elavaid inimesi. Sinine värv tähistab piirkonna rohkeid veekogusid ning rahu. Topelt kolmjala valge värvus, mis on dubleeritud hõbedaseks, tähistab puhast loodust ning tarkust.
Covent Garden

Covent Garden on piirkond Londoni kesklinnas West Endi idaosas tänavate St. Martin's Lane ja Drury Lane vahel.
Tänapäeval on Covent Garden populaarne ostlemiskoht ja turismimagnet. Vaatamisväärsemaid objekte on Royal Opera House.
West End

Londoni West End on Londoni kesklinnast läänes ja Thamesi jõest põhja pool asuv piirkond Kesk-Londonis, kus asuvad paljud linna peamised turismiobjektid, poed, ettevõtted, valitsushooned ja meelelahutuskohad, sealhulgas West Endi teatrid.
Meistriliiga 2023

Meistriliiga 2023 (ametlikult sponsornimega Premium liiga 2023) on Eesti jalgpalli kõrgliiga 33. hooaeg selle taasasutamisest 1992. aastal. 
Esimest korda võeti kasutusele videokohtunik (VAR).
Võitjad (Flora, teine järjestikune tiitel ja kokkuvõttes viieteistkümnes) pääsesid 2024–2025 Meistrite liiga esimesse kvalifikatsiooniringi. Teiseks tulnud (FCI Levadia), kolmanda koha saavutanud meeskond (Tallinna Kalev) ja 2023–24 Eesti karikavõitja (või neljanda koha saanud meeskond, kui Eesti karikavõitjad lõpetavad Meistriliiga esikolmikus) pääsevad 2024–2025 Konverentsiliiga esimesse kvalifikatsiooniringi. Meistriliiga üleminekumängudele pääses üheksanda asetusega meeskond (Tammeka). Viimase koha saavutanud meeskond (Harju) langes 2024. aastaks Esiliigasse.
Liigatabel.
Meistriliiga üleminekumängud.
Üheksanda koha saanud klubi läheb järgmise hooaja Meistriliiga koha nimel vastamisi Esiliiga 2023 teiseks jäänud mittereservklubiga (Viimsi JK).
"Tartu JK Tammeka võitis koondtulemusega 6:1 ja säilitas koha Premium liigas."
Mängutulemused.
Iga meeskond mängib kõikide vastastega 4 korda, kaks korda kodus ja kaks korda võõrsil, kokku 36 mängu.
Hooaja esimene pool.
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
Hooaja teine pool.